《题谢伯诚青梧轩录上玉山徵君求教》
元代·陆仁

青梧轩前梧十寻，水屋雪洞相萧森。高枝楼楼不受暑，叶大拳拳故多阴。

丹丘鸣凤几时至，金井啼乌秋思深。谢家园池信清绝，拟来与子一横琴。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。